b'\n_START_ARTICLE_\nDVB-RCS\n_START_PARAGRAPH_\nDVB-RCS (Digital Video Broadcast - Return Channel via Satellite) on DVB-standardi, joka m\xc3\xa4\xc3\xa4rittelee satelliittiv\xc3\xa4litteisten internetyhteyksien ja muiden datapalveluiden paluukanavan toteutuksen. DVB-RCS on kuvattu ETSI-standardissa EN 301 790. Yhteyden muodostamiseen k\xc3\xa4ytett\xc3\xa4v\xc3\xa4 lautasantenni on tyypillisesti halkaisijaltaan 1\xe2\x80\x932\xc2\xa0metri\xc3\xa4. Standardista on my\xc3\xb6hemmin julkaistu uusi versio DVB-RCS+M, joka tuo muun muassa mahdollisuuden mobiilik\xc3\xa4ytt\xc3\xb6\xc3\xb6n. DVB-RCS luotiin avoimessa ymp\xc3\xa4rist\xc3\xb6ss\xc3\xa4, johon jokainen DVB-j\xc3\xa4sen saattoi osallistua. Kommunikaatioj\xc3\xa4rjestelm\xc3\xa4 laadittiin vuonna 1999 ja sen laati DVB Foundation.'